নাডিন টব
নাডিন টব (২১শে জানুয়ারি, ১৯৪৩ – ১৬ই জুন, ২০২০) একজন আমেরিকান আইনজীবী ছিলেন। তিনি কর্মক্ষেত্রে নারী অধিকারের জন্য অপরিহার্য ভিত্তি স্থাপন করেছিলেন, যার মধ্যে আছে ১৯৭৭ সালে মার্কিন যুক্তরাষ্ট্রে প্রথম যৌন হয়রানির মামলাটিতে প্রতিদ্বন্দ্বিতা করা এবং জয়ী হওয়া। নাডিন মার্কিন যুক্তরাষ্ট্রে যৌন হয়রানি আইনের বিকাশে একটি গুরুত্বপূর্ণ, কিন্তু বহুলাংশে অ-স্বীকৃত, ভূমিকা পালন করেছিলেন। ১৯৭০-এর দশকে তরুণ মহিলা আইনজীবীদের একটি গোষ্ঠীর অংশ ছিলেন নাডিন টব, যাঁদের মধ্যে রুথ বেডার গিন্সবার্গ, ন্যান্সি স্টারনস এবং অন্যান্যরা ছিলেন। এঁদের সাথে মামলা জিতে তিনি আইনি ইতিহাস তৈরি করেছিলেন, যেখানে তিনি সফলভাবে যুক্তি দিয়েছিলেন যে সংবিধানের অধীনে মহিলাদের জন্য সমান অধিকার সুরক্ষিত।